CELEX: 32011R0315
Language: fi
Date: 2011-03-30 00:00:00
Title: Komission asetus (EU) N:o 315/2011, annettu 30 päivänä maaliskuuta 2011 , tiettyjen tavaroiden luokittelusta yhdistettyyn nimikkeistöön

1.4.2011   
            
            
               FI
            
            
               Euroopan unionin virallinen lehti
            
            
               L 86/59
            
         KOMISSION ASETUS (EU) N:o 315/2011,
   annettu 30 päivänä maaliskuuta 2011,
   tiettyjen tavaroiden luokittelusta yhdistettyyn nimikkeistöön
   EUROOPAN KOMISSIO, joka
   ottaa huomioon Euroopan unionin toiminnasta tehdyn sopimuksen,
   ottaa huomioon tariffi- ja tilastonimikkeistöstä ja yhteisestä tullitariffista 23 päivänä heinäkuuta 1987 annetun neuvoston asetuksen (ETY) N:o 2658/87 (1) ja erityisesti sen 9 artiklan 1 kohdan a alakohdan,
   sekä katsoo seuraavaa:
   
               (1)
            
            
               Asetuksen (ETY) N:o 2658/87 liitteenä olevan yhdistetyn nimikkeistön yhdenmukaisen soveltamisen varmistamiseksi on tarpeen antaa tämän asetuksen liitteessä esitettyjen tavaroiden luokittelua koskevia säännöksiä.
            
         
               (2)
            
            
               Asetuksessa (ETY) N:o 2658/87 vahvistetaan yhdistetyn nimikkeistön yleiset tulkintasäännöt; näitä sääntöjä sovelletaan myös kaikkiin muihin nimikkeistöihin, jotka perustuvat kokonaan tai osittain yhdistettyyn nimikkeistöön taikka joissa siihen mahdollisesti lisätään alajakoja ja jotka vahvistetaan unionin erityissäännöksillä tavaroiden kauppaa koskevien tariffimääräysten tai muiden toimenpiteiden soveltamiseksi.
            
         
               (3)
            
            
               Mainittujen yleisten tulkintasääntöjen mukaan on tämän asetuksen liitteen taulukossa olevassa sarakkeessa 1 esitetyt tavarat luokiteltava sarakkeen 2 CN-koodeihin sarakkeesta 3 ilmenevin perustein.
            
         
               (4)
            
            
               On asianmukaista, että jäsenvaltioiden tulliviranomaisten tavaroiden luokittelusta yhdistettyyn nimikkeistöön antamiin sitoviin tariffitietoihin, jotka eivät ole tällä asetuksella vahvistettujen säännösten mukaisia, voi haltija edelleen vedota yhteisön tullikoodeksista 12 päivänä lokakuuta 1992 annetun neuvoston asetuksen (ETY) N:o 2913/92 (2) 12 artiklan 6 kohdan mukaisesti kolmen kuukauden ajan.
            
         
               (5)
            
            
               Tässä asetuksessa säädetyt toimenpiteet ovat tullikoodeksikomitean lausunnon mukaiset,
            
         ON HYVÄKSYNYT TÄMÄN ASETUKSEN:
   1 artikla
   Liitteenä olevan taulukon sarakkeessa 1 esitetyt tavarat luokitellaan yhdistetyssä nimikkeistössä mainitun taulukon sarakkeen 2 CN-koodeihin.
   2 artikla
   Jäsenvaltioiden tulliviranomaisten antamiin sitoviin tariffitietoihin, jotka eivät ole tässä asetuksessa vahvistettujen säännösten mukaisia, voidaan vedota asetuksen (ETY) N:o 2913/92 12 artiklan 6 kohdan mukaisesti vielä kolmen kuukauden ajan.
   3 artikla
   Tämä asetus tulee voimaan kahdentenakymmenentenä päivänä sen jälkeen, kun se on julkaistu Euroopan unionin virallisessa lehdessä.
   
      Tämä asetus on kaikilta osiltaan velvoittava, ja sitä sovelletaan sellaisenaan kaikissa jäsenvaltioissa.
      Tehty Brysselissä 30 päivänä maaliskuuta 2011.
      
         
            Komission puolesta, puheenjohtajan nimissä
         
         Algirdas ŠEMETA
         
            Komission jäsen
         
      
   
   
      (1)  EYVL L 256, 7.9.1987, s. 1.
   
      (2)  EYVL L 302, 19.10.1992, s. 1.
   
      LIITE
      
                  Tavaran kuvaus
               
               
                  Luokittelu
                  (CN-koodi)
               
               
                  Perusteet
               
            
                  (1)
               
               
                  (2)
               
               
                  (3)
               
            
                  Sähkömekaaninen kone (ns. tärinälauta), jossa on teräslauta sekä kädensijalla ja ohjaustaululla varustettu keskipilari. Koneen mitat ovat noin 80 × 80 × 120 cm, ja sen paino on 34 kg.
                  Ohjaustaulussa on näppäimistö ja painikkeet, joilla ohjelmoidut harjoitusohjelmat aloitetaan, toistetaan tai keskeytetään.
                  Tärinälaudan voimanlähteenä on moottori, joka saa laudan värähtelemään sivusuunnassa keskipilariin nähden synnyttäen nopeaa kävelyä muistuttavia liikkeitä. Värähdysliike kohdistuu laudalla seisovan henkilön jalkoihin (ja sieltä ylöspäin lihaksiin) taajuudella 30–50 Hz.
                  Kone stimuloi lihasten supistumista, ja sitä käytetään esim. lääketieteessä, fysioterapiassa ja hyvinvoinnin edistämisessä.
               
               
                  8479 89 97
               
               
                  Luokittelu määräytyy yhdistetyn nimikkeistön 1 ja 6 yleisen tulkintasäännön sekä CN-koodien 8479, 8479 89 ja 8479 89 97 nimiketekstien mukaisesti.
                  Luokittelu nimikkeeseen 9019 kuuluvana mekanoterapeuttisena laitteena ei tule kyseeseen, koska konetta ei käytetä lääkärin valvonnassa tapahtuvaan nivelten ja lihasten käsittelyyn (ks. myös harmonoidun järjestelmän selitykset, nimike 9019, I jakso).
                  Luokittelu nimikkeeseen 9019 hierontalaitteena ei myöskään tule kyseeseen, koska koneen pääasiallisena tarkoituksena on stimuloida kaikkia kehon lihaksia siten, että ne supistuvat luonnollisesti (ks. myös harmonoidun järjestelmän selitykset, nimike 9019, II jakso).
                  Luokittelu nimikkeeseen 9506 liikuntaan tarkoitettuna välineenä tai varusteena ei tule kyseeseen, koska konetta ei ole tarkoitettu liikunnan harjoittamiseen (ks. myös harmonoidun järjestelmän selitykset, nimike 9506).
                  Koska kone toimii lihasten mekaanisena stimuloijana, se on luokiteltava CN-koodiin 8479 89 97 muualle kuulumattomana koneena tai mekaanisena laitteena, jolla on itsenäinen tehtävä.